તાડદેવમાં રહેતાં ૫૭ વર્ષનાં હીના કાપડિયા કહે છે, ‘તૈયાર થવું એ મારી એક પૅશન છે એમ કહી શકાય. તૈયાર થઈને સારું લાગવું એ એક સેલ્ફ-કાઉન્સેલિંગ જેવી વાત છે. પરંતુ કયા આઉટફિટ સાથે કઈ ઍક્સેસરી સારી લાગશે એ બાબત આવડત માગી લે છે. મને ઍક્સેસરીનો ભરપૂર શોખ છે. હું રોજ જ મારી ઍક્સેસરી મારા આઉટફિટને અનુસાર બદલું છું. ઍક્સેસરી સિલેક્ટ કરવામાં કે પહેરવામાં નાની-નાની બાબતનું ધ્યાન રાખવાનું હોય છે, જેમ કે જો તમે રાઉન્ડ નેકનો ડ્રેસ પહેર્યો હોય તો રાઉન્ડ શેપનો નેકપીસ પસંદ કરવો. જો વી શેપની નેકલાઇન હોય તો લાંબી ચેઇનમાં પેન્ડન્ટ હોય એવું પહેરવું. જો બોટ નેકલાઇન હોય તો સિમ્પલ અબોવ લાઇન નેકપીસ પહેરાય અથવા તો ઓન્લી લૉન્ગ ઝૂમકા. જો તમે પ્લેન સાડી કે ડ્રેસ પહેરવા માગતા હો તો એની સાથે હેવી અથવા કૉન્ટ્રાસ્ટ કલરની ઍક્સેસરી પહેરી શકાય અથવા તો તમારા આઉટફિટને અનુરૂપ લાઇટ ડાર્ક શેડની પસંદગી કરી શકાય.’